[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Nod y prosiect yw trechu unigrwydd ac ynysu yn ystod COVID-19, gan roi ymdeimlad o berthyn a chydgefnogaeth i\u2019r trefnwyr a\u2019r cyfranogwyr ifanc. \u2018Mae sefydlu a chydlynu Project Hope wedi fy ngalluogi i deimlo\u2019n llai unig nag ydw i wedi\u2019i deimlo ers cryn amser drwy gysylltu a\u0302 chymaint o bobl ifanc anhygoel ledled y DU,\u2019 meddai Naomi. Mae\u2019r prosiect yn dod at ei gilydd deirgwaith yr wythnos ar Zoom, ble rydyn ni\u2019n cymryd rhan mewn popeth o nosweithiau gemau i wersi iaith a rhith-egwylion te. Mae llesiant yn bwnc pwysig ar yr agenda hefyd, ac mae unrhyw un sy\u2019n ymuno a\u0302\u2019r sesiynau yn siw\u0302r o adael a\u0302 gwe\u0302n ar ei wyneb."}, {"text_idx": "#000008", "text": "Caiff Project Hope ei arwain ar hyn o bryd gan oddeutu 20 o wirfoddolwyr ifanc diwyd sy\u2019n ymdrechu i wneud gwahaniaeth. Maen nhw\u2019n cael eu cefnogi gan weithwyr proffesiynol a, gyda\u2019i gilydd, mae\u2019r grw\u0302p yn codi calonnau ieuenctid ar hyd a lled Cymru."}, {"text_idx": "#000009", "text": "Gwneud cysylltiadau ledled y byd"}, {"text_idx": "#000010", "text": "Mae\u2019r prosiect wedi tyfu\u2019n sylweddol ers iddo gael ei lansio, gyda chyfranogwyr o\u2019r tu allan i Gymru yn rhoi cynnig arno. Mae cyfranogwr rhyngwladol o America wedi ymuno a\u0302\u2019r sesiynau\u2019n ddiweddar, sy\u2019n amlygu cwmpas eang y prosiect. Mae pobl ifanc newydd yn parhau i gysylltu a\u0302\u2019r prosiect bob wythnos gan gael croeso cynnes gan gymuned frwdfrydig."}, {"text_idx": "#000011", "text": "Gyda chyfrif Facebook, Twitter ac Instagram (@YLProjectHope), mae\u2019r gwirfoddolwyr yn estyn allan i bobl ifanc ar amrywiaeth eang o blatfformau, gan fwyhau eu heffaith gadarnhaol drwy ledaenu negeseuon o obaith. Maen nhw\u2019n gweithio ar wefan ar hyn o bryd ac mae ganddyn nhw gyfrif Tik Tok ar waith i gyrraedd a gwella bywydau cymaint a\u0302 phosibl o bobl ifanc sy\u2019n teimlo wedi\u2019u hynysu."}, {"text_idx": "#000012", "text": "\u2018Gwnes i ddarganfod Project Hope drwy neges oedd wedi\u2019i haildrydaru ar fy ffrwd Twitter yn gofyn i bobl ifanc gymryd rhan mewn prosiect a oedd yn ymwneud ar unigrwydd yn ystod argyfwng Covid-19, ac ers hynny, rwyf wedi bod yn gwneud mwy a mwy gyda\u2019r grw\u0302p yn gwneud cymysgedd o bethau gwahanol. Mae bod yn rhan o Project Hope wedi rhoi rhywbeth i mi sy\u2019n cynnal fy nghymhelliant yn ystod yr holl gyfnod hwn o ansicrwydd, gan hefyd roi lle diogel a chysurus i mi ddysgu sgiliau newydd a datblygu sgiliau oedd gennyf yn barod, fel creu cynnwys.\u2019"}, {"text_idx": "#000015", "text": "Mae Project Hope, sy\u2019n agored i bawb rhwng 13-25 oed, wedi rhoi gwe\u0302n ar wyneb nifer dirifedi o unigolion ifanc. Drwy gysylltu pobl ifanc a\u0302\u2019i gilydd, maen nhw wedi creu cymuned gynhwysol sy\u2019n lleihau unigrwydd. Yn ogystal, mae\u2019r trefnwyr yn cael ymdeimlad o ddiben drwy gefnogi pobl ifanc eraill o Gymru i deimlo\u2019n well yn ystod argyfwng COVID-19. Gyda chwmpas y prosiect yn parhau i gynyddu, mae\u2019r prosiect hwn yn cyfleu neges glir am bw\u0302er ieuenctid (#PowerOfYouth). Wedi\u2019i drefnu gan bobl ifanc, ar gyfer pobl ifanc, mae\u2019r genhadaeth bwerus hon dros uno yn creu tonnau o newid cadarnhaol yn ystod y diwrnodau digidol hyn."}, {"text_idx": "#000016", "text": "\u2018Rwyf mor falch o\u2019r ti\u0302m am bopeth maen nhw\u2019n ei wneud. Mae pob un sesiwn rydyn ni\u2019n ei chael neu gynnwys newydd rydyn ni\u2019n ei bostio ar gyfryngau cymdeithasol yn fy atgoffa o pam wnaethon ni sefydlu\u2019r prosiect hwn \u2013 mae\u2019n ein cadw ni\u2019n wirioneddol gysylltiedig ac rydyn ni wedi gwneud ffrindiau newydd anhygoel!\u2019"}, {"text_idx": "#000018", "text": "Ydych chi rhwng 13-25 oed? Cysylltwch a\u0302 Project Hope yn a dilynwch nhw ar gyfryngau cymdeithasol @ylprojecthope i weld negeseuon rhyngweithiol calonogol, llawn hwyl. Hefyd, mae croeso i chi ymuno ag un o\u2019u cyfarfodydd nhw, mae rhywbeth yno i bawb!"}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]